b'\n_START_ARTICLE_\nRygos \xc5\xa1ilumin\xc4\x97s elektrin\xc4\x97s\n_START_SECTION_\nRygos \xc5\xa0E-1\n_START_PARAGRAPH_\nRygos pirmoji centrin\xc4\x97 \xc5\xa1ilumin\xc4\x97 elektrin\xc4\x97 (Rygos \xc5\xa0E-1) pastatyta nuo 1954 m. iki 1958 m. Iki Pliavini\xc5\xb3 hidroelektrin\xc4\x97s pastatymo ji buvo did\xc5\xbeiausia Latvijos elektrin\xc4\x97, jos elektros galia pasiek\xc4\x97 129,5 MW, o \xc5\xa1ilumos gamybos galia \xe2\x80\x93 616 MW. Kuru elektrin\xc4\x97 naudoja gamtines dujas, durpes ir mazut\xc4\x85. 1990-t\xc5\xb3 met\xc5\xb3 pabaigoje d\xc4\x97l elektrin\xc4\x97s \xc4\xafrangos blogos technin\xc4\x97s pad\xc4\x97ties elektrin\xc4\x97s eksploatacija vyko tik \xc5\xa1ildymo sezono metu, d\xc4\x97l ekonomini\xc5\xb3 sumetim\xc5\xb3 nutrauktas durpi\xc5\xb3 kaip kuro naudojimas._NEWLINE_2001 m. buvo prad\xc4\x97tas Rygos \xc5\xa0E-1 rekonstrukcijos projektas, esan\xc4\x8dius \xc4\xafrengimus pakei\xc4\x8diant moderniais, \xc5\xa1i\xc5\xb3 dien\xc5\xb3 technologijas atitinkan\xc4\x8diais duj\xc5\xb3 - garo ciklo kogeneracijos \xc4\xafrengimais, padidinan\xc4\x8diais kuro naudojimo naudingumo koeficient\xc4\x85. D\xc4\x97l dideli\xc5\xb3 i\xc5\xa1laid\xc5\xb3 buvo priimtas sprendimas neatnaujinti esan\xc4\x8dios \xc4\xafrangos ir pastato, o toje vietoje pastatyti visi\xc5\xa1kai nauj\xc4\x85 pastat\xc4\x85 su naujais \xc4\xafrengimais._NEWLINE_Po rekonstrukcijos, kuri baigta 2005 m. lapkrit\xc4\xaf, Rygos \xc5\xa0E-1 dabartin\xc4\x97 elektros gamybos galia yra 144 MW, \xc5\xa1ilumos galia yra 375 MW. Rekonstruota elektrin\xc4\x97 yra par\xc5\xabpinta dviem duj\xc5\xb3 turbinom ir viena garo turbina. Rygos \xc5\xa0E-1 dirba kogeneracijos re\xc5\xbeimu, tuo pat metu gamindama ir \xc5\xa1ilumos energij\xc4\x85, ir elektros energij\xc4\x85. Elektrin\xc4\x97s \xc4\xafrengimai nenumato jos naudoti elektros energijos gamybai kondensacijos re\xc5\xbeimu (be \xc5\xa1ilumos energijos paruo\xc5\xa1imo)._NEWLINE_Rekonstruota elektrin\xc4\x97, kuri pagrindiniu kuru naudoja gamtines dujas, o rezerviniu kuru yra numatytas dyzelinas. Kasmetinis elektrin\xc4\x97s gamtini\xc5\xb3 duj\xc5\xb3 sunaudojimas sudaro apytiksliai 230 mln. m\xc2\xb3, o dyzelino atsargos elektrin\xc4\x97je sudaro apytiksliai 6000 ton\xc5\xb3, pakankamas dydis, kad apr\xc5\xabpint\xc5\xb3 elektrin\xc4\x99 10 dien\xc5\xb3. Po rekonstrukcijos Rygos \xc5\xa0E-1 elektros energijos gamybos naudingumo koeficientas padidintas nuo 30\xc2\xa0% iki 46\xc2\xa0%, o \xc5\xa1ilumos gamybos naudingumo koeficientas padidintas iki 88-89\xc2\xa0%._NEWLINE_2004 m. Rygos \xc5\xa0E-1 pagamino 0,225 TWh elektros energijos ir 0,719 TWh \xc5\xa1ilumos energijos. 2006 m. Rygos \xc5\xa0E-1 planuojamos gamybos apimtys yra 1,085 TWh elektros energijos ir 1,021 TWh \xc5\xa1ilumos energijos. Esminis planuot\xc5\xb3 paruo\xc5\xa1imo dyd\xc5\xbei\xc5\xb3 prieaugis yra d\xc4\x97l to, kad po rekonstrukcijos elektrin\xc4\x99 planuojama eksploatuoti visus metus._NEWLINE_Rygos \xc5\xa0E-1 pagamint\xc4\x85 elektros energij\xc4\x85 perduoda Latvijos elektros perdavimo sistemos 110 ir 330 kilovolt\xc5\xb3 tinklais, o pagamint\xc4\x85 \xc5\xa1ilum\xc4\x85 realizuoja Rygos \xc5\xa1ilumos tiekimo \xc4\xafmon\xc4\x97s \xe2\x80\x9eRigas Siltums\xe2\x80\x9c tinkle.\n_START_SECTION_\nRygos \xc5\xa0E-2\n_START_PARAGRAPH_\nRygos antroji centrin\xc4\x97 \xc5\xa1ilumin\xc4\x97 elektrin\xc4\x97 (Rygos \xc5\xa0E-2) yra did\xc5\xbeiausia Latvijos \xc5\xa1ilumin\xc4\x97 elektrin\xc4\x97. Savo veikl\xc4\x85 Rygos \xc5\xa0E-2 prad\xc4\x97jo 1975 m., bet pilnai pabaigta buvo 1979 m. kartu su vis\xc5\xb3 energoblok\xc5\xb3 pastatymu. Elektrin\xc4\x97 yra apr\xc5\xabpinta keturiais vandens \xc5\xa1ildymo katilais, keturiais energeti\xc5\xa1kais garo katilais ir keturiom garo turbinom. Energijos gamybai \xc5\xa0E-2 gali naudoti gamtines dujas ir mazut\xc4\x85._NEWLINE_Paskutiniais metais Rygos \xc5\xa0E-2 padaryta dalin\xc4\x97 elektrin\xc4\x97s technologini\xc5\xb3 \xc4\xafrengim\xc5\xb3 ir valdymo sistem\xc5\xb3 modernizacija, optimalizuojant kuro deginimo procesa ir suma\xc5\xbeinant kenksming\xc5\xb3 med\xc5\xbeiag\xc5\xb3 i\xc5\xa1metimo kiek\xc4\xaf atmosferoje._NEWLINE_\xc5\xa0iuo metu elektrin\xc4\x97s elektros energijos gamybos galia sudaro 390 MW, o \xc5\xa1ilumos galia \xe2\x80\x93 1279 MW. Rygos \xc5\xa0E-2 pagamint\xc4\x85 elektros energij\xc4\x85 perduoda Latvijos elektros perdavimo sistemos 110 kilovolt\xc5\xb3 tinkle, o pagamint\xc4\x85 \xc5\xa1ilum\xc4\x85 realizuoja Rygos \xc5\xa1ilumos tiekimo \xc4\xafmon\xc4\x99s \xe2\x80\x9eRigas Siltums\xe2\x80\x9c tinkle. 2004 m. Rygos \xc5\xa0E-2 pagamino 1 Twh elektros energijos ir 2,049 TWh \xc5\xa1ilumos energijos._NEWLINE_2004 m. priimtas sprendimas prad\xc4\x97ti \xc5\xa0E-2 rekonstrukcij\xc4\x85. Jos ribose, laisvoje teritorijoje, numatyta pastatyti nauj\xc4\x85 duj\xc5\xb3 ir karo turbin\xc5\xb3 kombinuoto ciklo energoblok\xc4\x85 su apytiksle 350\xe2\x80\x93420 MW elektros galia ir 240\xe2\x80\x93280 MW \xc5\xa1ilumos galia. Naujos \xc4\xafrangos paleidimas planuojamas 2008 m. pabaigoje._NEWLINE_Naujasis Rygos \xc5\xa0E-2 energoblokas bus naudojamas ir elektros energijos gamybai kogeneracijos re\xc5\xbeimu, ir kondensacijos re\xc5\xbeimu. Numatoma, kad kartu su naujojo elektrin\xc4\x97s energobloko perdavimu eksploatacijai Rygos \xc5\xa0E-2 kasmetin\xc4\x97s elektros energijos paruo\xc5\xa1imo apimtys pasieks apytiksliai 3 TWh per metus.'